Semifinala între Ungaria și Uniunea Sovietică a rămas în istorie ca „Baia de sânge” (în ). A avut loc la o lună după ce regimul sovietic a înăbușit în sânge Revoluția ungară din 1956. Echipa maghiară își începuse călătoria spre Australia cu trei săptămâni înainte și fusese informată de masacru din presă. Încurajată de diaspora maghiară, a încercat să se răzbune câștigând meciul și medalia de aur. Ostilitățile au început atunci când căpitanul maghiar a refuzat să dea mâna cu cel sovietic. Apoi provocările verbale s-au transformat în violență sub apă. Cu un minut înainte de final, la scorul de 4-0 pentru Ungaria, sovieticul Valentin Proposkov l-a lovit în cap pe maghiarul Ervin Zádor, care a fost evacuat din bazin cu o arcadă spartă. Mulțimea furioasă i-a amenințat pe jucătorii sovietici și poliția a intervenit. Ungaria a cucerit medalia de aur în cele din urmă. După competiție, Ervin Zádor și aproape jumătate din echipa maghiară s-au refugiat în Statele Unite.